3. ΠΡΟΕΔΡΙΚΟΝ ΔΙΑΤΑΓΜΑ της 7/18 Απρ. 1927 (ΦΕΚ Α΄ 65) Περί συμπληρώσεως του Δ/τος της 30 Δεκ. 1925 «περί υπαγωγής του προσωπικού του Λιμενικού Σώματος και των εις υπηρεσίας της Διοικήσεως Εμπορικής Ναυτιλίας υπηρετούντων αξιωματικών κλπ. εις τας εν τω Π.Ν. ισχυούσας διατάξεις κλπ. Έχοντες υπ’ όψει το άρθρ. 18, παρ. 2 του από 7 Οκτ. 1925 Ν.Δ/τος «περί διοικήσεως της Εμπορικής Ναυτιλίας», προτάσει του Ημετέρου επί των Ναυτικών Υπουργού, απεφασίσαμεν και διατάσσομεν: Άρθρ.1.-Ο Διευθυντής του Ναυτικού Απομαχικού Ταμείου, ασκεί επί του υπό τας διαταγάς του προσωπικού πειθαρχικήν δικαιοδοσίαν πλοιάρχου αρχηγού μοίρας. Άρθρ.2.-Ο Επιθεωρητής των Λιμενικών Αρχών έχει πειθαρχικήν δικαιοδοσίαν πλοιάρχου αρχηγού μοίρας επί του εκ κατωτέρων αξιωματικών προσωπικού των υπ’ αυτού επιθεωρουμένων υπηρεσιών της Διοικήσεως Εμπορικού Ναυτικού. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 20.Γ.ε.2-3 Ποινική και Πειθαρχική δωσιδικία Λ.Σ. 